निगम कराएगा हुडा सेक्टरों में सड़कों का निर्माण कार्य शुरू
शहरके सौंदर्यीकरण को लेकर सेक्टरों और रेलवे रोड जैसी तारकोल की सड़कों का कार्य चरणबद्ध तरीके से शुरू होकर आगे बढ़ रहा है। इसके लिए नगर निगम करोड़ों रुपए की राशि खर्च रहा है। निगम के अधीक्षण अभियंता डीआर भास्कर ने बताया कि सरकार के निर्देशानुसार हुडा की सड़कों के निर्माण और कारपेटिंग का दायित्व नगर निगम को दिए जाने के बाद इस कार्य में तेजी लाई गई है।
उन्होंने बताया कि सेक्टरों को लेकर अभी एक सप्ताह पहले सेक्टर-9 में करीब 18 मीटर चौड़ी और 2 किलोमीटर लंबी सड़कों पर 19 लाख रुपए के एस्टीमेट से प्रीमिक्स कारपेटिंग शुरू की गई थी। इसी सेक्टर में 24 लाख रुपए की राशि से अन्य सड़कें भी चमकेंगी। यह कार्य आगामी 15 मार्च तक पूरा किया जाना है। हुडा के अधीन यह कार्य पैचवर्क को छोड़कर करीब 7 साल के बाद नगर निगम करवा रहा है। अधीक्षण इसके बाद सेक्टर-6 की सड़कों की कारपेटिंग कर उन्हें सही बनाया दिया जाएगा। इस पर भी 48 लाख रुपए की राशि खर्च होगी और करीब ढाई किलोमीटर लंबी सड़कों पर प्रीमिक्स कारपेटिंग की जाएगी।
करनाल. सेक्टर-9की एक सड़क पर की जा रही प्रीमिक्स कारपेटिंग।
15 तक तैयार होंगी 4 किलोमीटर लंबी सड़कें
सेक्टर-7की सड़कों को भी नव स्वरूप दिया जाएगा। इस सेक्टर के अंतर्गत आने वाली 18 मीटर चौड़ी और करीब 4 किलोमीटर लंबाई की सड़कें 15 मार्च के बाद तक तैयार होंगी। इन पर 44 लाख रुपए की राशि खर्च की जाएगी। उन्होंने बताया कि अप्रैल के महीने में सेक्टर-6 की सड़कों पर बिटुमिन कारपेटिंग के कार्य करवाए जाएंगे। इस सेक्टर में लगभग ढाई किलोमीटर सड़कों पर 48 लाख रुपए का एस्टीमेट बनाया गया है।
सेक्टरों के पीछे सड़क पर खर्च होंगे 75 लाख
रेलवेरोड को वन विभाग के कार्यालय के सामने से लेकर मुगल कैनाल पुलिया तक लिया जाएगा। जिस पर करीब 75 लाख रुपए की राशि खर्च की जाएगी। सेक्टरों के पीछे बाईपास नुमा बड़ी सड़क को भी बिटुमिन की कारपेटिंग से नव स्वरूप दिया जाएगा। नगर निगम द्वारा इसका एस्टीमेट तैयार किया जा रहा है। इस पर करीब सवा तीन करोड़ रुपए से अधिक की राशि खर्च होगी तथा यह कार्य अगले दो महीने में पूरा कर लेने की उम्मीद है।
डेवलपमेंट
hin_Deva hin_Deva hin_Deva awa_Deva hin_Deva hin_Deva hin_Deva hin_Deva kas_Deva